b"\n_START_ARTICLE_\nHipogluc\xc3\xa8mia diab\xc3\xa8tica\n_START_SECTION_\nEtiologia\n_START_PARAGRAPH_\nLa hipogluc\xc3\xa8mia diab\xc3\xa8tica li pot oc\xc3\xb3rrer a qualsevol persona amb diabetis que prengui qualsevol medicament per baixar la glucosa a la sang, per\xc3\xb2 la hipogluc\xc3\xa8mia greu es presenta amb major freq\xc3\xbc\xc3\xa8ncia en persones amb diabetis tipus 1 que han de prendre insulina per sobreviure. En la diabetis tipus 1, la hipogluc\xc3\xa8mia iatrog\xc3\xa8nica \xc3\xa9s m\xc3\xa9s corrent com a resultat de la interacci\xc3\xb3 d'un exc\xc3\xa9s d'insulina amb la contrarregulaci\xc3\xb3 del nivell de glucosa i no com l'exc\xc3\xa9s d'insulina tot sol (absolut o relatiu). La hipogluc\xc3\xa8mia tamb\xc3\xa9 pot ser causada per sulfonilurea en les persones amb diabetis tipus 2 , encara que \xc3\xa9s molt menys com\xc3\xba perqu\xc3\xa8 la contrarregulaci\xc3\xb3 de glucosa en general es mant\xc3\xa9 intacta en les persones amb diabetis tipus 2. La hipogluc\xc3\xa8mia severa poques vegades, o mai, es presenta en persones amb una diabetis tractada nom\xc3\xa9s amb dieta, exercici, o amb sensibilitzadors de la insulina._NEWLINE_Per a les persones amb diabetis insulinodependent, la hipogluc\xc3\xa8mia \xc3\xa9s un dels perills recurrents del tractament. Limita l'adequaci\xc3\xb3 a un nivell de glucosa normal amb m\xc3\xa8todes de tractament ordinaris. La hipogluc\xc3\xa8mia \xc3\xa9s una veritable emerg\xc3\xa8ncia m\xc3\xa8dica que requereix un r\xc3\xa0pid reconeixement i tractament per prevenir danys cerebral o a algun altre \xc3\xb2rgan."